ପଶ୍ଚିମବଙ୍ଗର ଜଣେ 37 ବର୍ଷୀୟ ଯୁବକ ନିଜ ବିବାହ ଲାଗି ବିଜ୍ଞାପନ ଦେଇଥିଲେ, ଯାହା ପରବର୍ତ୍ତୀ ସମୟରେ ସୋଶାଲ ମିଡିଆରେ ଭାଇରାଲ ହୋଇଯାଇଥିଲା। ସେ ପେସାରେ ଜଣେ ହାଇକୋର୍ଟ ଓକିଲ ଥିବା ବେଳେ ବିବାହ ଲାଗି ଜଣେ ଉପଯୁକ୍ତ କନ୍ୟା ପାତ୍ର ଖୋଜୁଛନ୍ତି। ଏଣୁ ଖବରକାଗଜରେ ମେଟ୍ରିମୋନିଆଲ୍ ଆଡ୍ ଦେଇଥିଲେ। ଆଉ ବିବାହ ମେଳକ ପାଇଁ ସେ ଏକାଧିକ ସର୍ତ୍ତ ରଖିଥିଲେ, ଯେଉଁଥିରେ ଅନ୍ୟତମ ସର୍ତ୍ତ ଥିଲା 'କନ୍ୟାର ସୋଶାଲ ମିଡିଆ ନିଶା ନ ଥିବା ଜରୁରୀ।
ସାଙ୍ଗଓ୍ୱାନଙ୍କ ଏହି ଟ୍ୱିଟ୍ ପରେ ପୁଣି ମେଟ୍ରିମୋନି ଆଡଟି ସୋଶାଲ ମିଡିଆରେ ଚର୍ଚ୍ଚାକୁ ଆସିଛି। ଲୋକେ ଏହାକୁ ଖୁବ୍ ଲାଇକ୍, କମେଣ୍ଟ, ଶେୟାର କରୁଛନ୍ତି। ତେବେ ଅନେକ ଆଶ୍ଚର୍ଯ୍ୟ ମଧ୍ୟ ହୋଇଛନ୍ତି। ଅନେକଙ୍କ କହିବା ହେଲା, ଆଜିର ସମୟରେ ସୋଶାଲ ମିଡିଆ ଜୀବର ଅବିଚ୍ଛେଦ ଅଙ୍ଗ ଭଳି ସ୍ଥାନ ଅକ୍ତିଆର କରିଛି। ପ୍ରାୟ ସମସ୍ତେ ଫେସବୁକ, ଇନଷ୍ଟାଗ୍ରାମ ଏବଂ ଟ୍ୱିଟରରେ ଆକ୍ଟିଭ୍ ରୁହନ୍ତି। ଏଣୁ ଏଭଳି କନ୍ୟା କେଉଁଠି ମିଳିବ।
